ตำบลแหลมทอง (อำเภอหนองบุญมาก)

แหลมทอง เป็นตำบลหนึ่งในอำเภอหนองบุญมาก จังหวัดนครราชสีมา องค์กรปกครองส่วนท้องถิ่นที่ดูแลพื้นที่ตำบลแหลมทองทั้งตำบล คือ เทศบาลตำบลแหลมทอง

**ประวัติ**
เดิมตำบลแหลมทองเป็นกลุ่มหมู่บ้านที่เป็นส่วนหนึ่งของตำบลสารภี อำเภอโชคชัย จังหวัดนครราชสีมา และเมื่อหนองบุนนากได้จัดตั้งขึ้นเป็นกิ่งอำเภอ ตำบลสารภีจึงแยกเป็นสองเขตการปกครอง โดยเขตการปกครองที่อยู่ใกล้พื้นที่ตำบลไทยเจริญได้ขึ้นกับตำบลไทยเจริญ และส่วนที่อยู่ใกล้ตำบลสารภีก็สังกัดตำบลสารภี ภายหลังจากนั้นไม่นานตำบลแหลมทองจึงได้แยกตัวจากตำบลไทยเจริญจัดตั้งเป็นตำบลแหลมทองตามชื่อของหมู่บ้านในตำบล
เทศบาลตำบลแหลมทองได้รับการจัดตั้งจากองค์การบริหารส่วนตำบลแหลมทอง เป็นเทศบาลตำบลเมื่อวันที่ 18 กรกฎาคม พ.ศ 2551 ตามประกาศกระทรวงมหาไทย ซึ่งเป็นหน่วยบริหารราชการส่วนท้องถิ่นรูปแบบใหม่ ตามพระราชบัญญัติสภาตำบลและเทศบาลตำบล พ.ศ 2542 แก้ไขเพิ่มเติม (ฉบับที่ 3) ซึ่งประกาศในราชกิจจานุเบกษา ลงวันที่ 20 ธันวาคม พ.ศ 2542

**อาณาเขต**
ทิศเหนือ ติดต่อตำบลลุงเขว้า อำเภอหนองบุญมาก จังหวัดนครราชสีมา โดยมีแนวเขตเริ่มต้นจากบริเวณพิกัด TB 082384 ไปทางทิศตะวันออกเฉียงเหนือตามแนวแบ่งเขตตำบลสารภี อำเภอหนองบุญมาก กับตำบลท่าจะหลุง อำเภอโชคชัย ผ่านโคกเปล้า คลองน้ำ บริเวณพิกัด TB 144367 ถึงถนนบ้านหนองหัวแรตไปตามถนนบ้านหนองหัวแรต – สารภี ถึงบริเวณพิกัดTB 181345 รวมระยะทางด้านทิศเหนือประมาณ 18 กิโลเมตร 
*ทิศตะวันออก ติดต่อกับตำบลบ้านใหม่ อำเภอหนองบุญมาก จังหวัดนครราชสีมา โดยมีแนวเขตเริ่มต้นจากถนนสายบ้านหนองหัแรต – สารภี ถึงบริเวณพิกัด TB 181345 ไปทางทิศตะวันตกเฉียงใต้ตามแนวกึ่งกลางถนนสายสารภี – ไทยเจริญ ถึงบริเวณพิกัด TB 174322 ถึงจุดกึ่งกลางถนนทางหลวงแผ่นดินสายโชคชัย – เดชอุดม บริเวณหลักกิโลเมตรที่ 23 + 200 บริเวณพิกัด TB 170310 รวมระยะทางด้านทิศตะวันออก ประมาณ 4 กิโลเมตร
*ทิศใต้ ติดต่อกับตำบลหนองหัวแรต อำเภอหนองบุญมาก จังหวัดนครราชสีมา โดยมีแนวเขตเริ่มต้นจากกึ่งกลางถนนทางหลวงแผ่นดินสายโชคชัย – เดชอุดมบริเวณกิโลเมตรที่ 23 + 200 บริเวณพิกัด TB 170310 ไปทางทิศตะวันตกเฉียงเหนือตามแนวกึ่งกลางทางหลวงแผ่นดินสายโชคชัย - เดชอุดม ผ่านคลองสารเพชร บ้านแหลมทอง สิ้นสุดบริเวณกิโลเมตรที่ 12 บริเวณพิกัด TB 075331 รวมระยะทางด้านทิศใต้ประมาณ 12 กิโลเมตร
*ทิศตะวันตก ติดต่อกับตำบลละลมใหม่พัฒนา ตำบลท่าเยี่ยม อำเภอโชคชัย จังหวัดนครราชสีมา โดยมีแนวเขตเริ่มต้นจากแนวกึ่งกลางถนนทางหลวงแผ่นดินสายโชคชัย - เดชอุดม บริเวณกิโลเมตรที่ 12 บริเวณพิกัด TB 075331 ไปตามแนวกึ่งกลางถนนสายแปลงอพยพเข้าพื้นที่ทำกินของแปลงอพยพ ไปตามถนนลูกรังผ่านอ่างเก็บน้ำทิศตะวันออก ไปทางทิศตะวันออกเฉียงเหนือถึงคลองยางบริเวณพิกัด TB 082384 รวมระยะทางด้านทิศตะวันตกประมาณ 6 กิโลเมตร

**การปกครอง**
ตำบลแหลมทองแบ่งการปกครองออกเป็น 10 หมู่บ้าน คือ- หมู่ที่ 1 บ้านหนองหัวแรต- หมู่ที่ 2 บ้านหนองจาน	- หมู่ที่ 3 บ้านแหลมทอง	- หมู่ที่ 4 บ้านครองสารเพชร	- หมู่ที่ 5 บ้านหนองลูกควาย	- หมู่ที่ 6 บ้านหนองสะแก	- หมู่ที่ 7 บ้านโคกสูงกราด	- หมู่ที่ 8 บ้านโพธิ์ณรงค์	- หมู่ที่ 9 บ้านโคกลอย- หมู่ที่ 10 บ้านรวงทอง	

**ศาสนา**
ประชาชนในตำบลแหลมทองนับถือศาสนาพุทธ โดยมีศาสนสถาน 4 แห่ง คือ
# วัดบ้านหนองหัวแรต ตั้งอยู่ที่ บ้านหนองหัวแรต หมู่ที่ 1 
# วัดบ้านแหลมทอง ตั้งอยู่ที่ บ้านแหลมทอง หมู่ที่ 3 
# วัดบ้านหนองลูกควาย ตั้งอยู่ที่ บ้านหนองลูควาย หมู่ที่ 5
# วัดบ้านหนองสะแก ตั้งอยู่ที่ บ้านหนองสะแก หมู่ที่ 6 

**การศึกษา**
ในพื้นที่ตำบลแหลมทอง มีโรงเรียนในพื้นที่ระดับประถมศึกษา จำนวน 2 โรงเรียน คือ 
*โรงเรียนบ้านหนองลูกควาย 
*โรงเรียนบ้านหนองหัวแรด 
และโรงเรียนขยายโอกาสจำนวน 1 โรงเรียน คือ
*โรงเรียนบ้านหนองสะแก

**อ้างอิง**

**แหล่งข้อมูลอื่น**
  เว็บไซต์เทศบาลตำบลแหลมทอง date=2014-08-18 
แหลมทอง
แหลมทอง
แหลมทอง